বাংলাদেশ কম্যুনিকেশন স্যাটেলাইট কোম্পানী কর্তৃপক্ষ ঐসব সুবিধা গ্রহনের জন্য কাজ শুরু করেছে । এরই মধ্যে বঙ্গবন্ধু স্যাটেলাইট এর দ্বারা পরীক্ষামূলকভাবে সাফ ফুটবল খেলা টেলিভিশনে সম্প্রচার করেছে । দেশে ও বিদেশে বিপণনের কাজও শুরু করেছে। দেশীয় টেলিভিশন চ্যানেলসমূহ এবং সরকারি বেশকিছু অফিসের সঙ্গে চুক্তি স্বাক্ষর করেছে। মন্ত্রিপরিষদ বিভাগ, নৌপরিবহন মন্ত্রণালয়, যুব ও ক্রীড়া মন্ত্রণালয়, বিটিভি, ৭১ টিভি, বিজয় টিভি, বিবিসি নিউজসহ বেশকিছু প্রতিষ্ঠান ইতিমধ্যে চুক্তি স্বাক্ষর করেছে। বিদেশে বিপণনের জন্য আন্তর্জাতিক এজেন্ট হিসেবে থাইল্যান্ডের একটি কোম্পানী থাইকমকে নিযুক্ত করা হয়েছে। কাজেই বাংলাদেশের এই নিজস্ব স্যাটেলাইট বাণিজ্যিকভাবে চালু হতে যাচ্ছে খুব শীগগিরই এবং এটি চালু হলে বিদেশী স্যাটেলাইট এর ভাড়া বাবদ বছরে সাশ্রয় হবে ৮ মিলিয়ন ইউ এস ডলার। অধিকন্তু আয় হবে গড়ে প্রায় ৪০ মিলিয়ন ডলার। (তথ্যসূত্র : বাংলাদেশ কম্যুনিকেশন স্যাটেলাইট কোম্পানী)